钦定古今图书集成/明伦汇编/氏族典/第343卷 > 《送刘太冲序》唐·颜真卿
## 钦定古今图书集成/明伦汇编/氏族典/第343卷 > 《送刘太冲序》唐·颜真卿

太冲，彭城之华望也。自开府垂名于宋室，泽州考绩
于国朝，道素相承，世传儒雅，尚矣。其果履行修洁，斯
文彪蔚，鄂木照乎移华，龙骥骧乎云路，则公正策高
足于前，太真嗣家声于后有日矣。昔予作郡平原，拒
铁锜而请与从事；长铨吏部，第甲乙而超昇等伦。尔
来蹉跎，尢屑卑位，虽才不偶命，而德其无邻。故冲之
“西游，斯有望矣。江月弦魄，秦淮预朝。君行句溪，正及
春水。勗哉之子，道在何居？”《鲁郡颜真卿序》